भारत सरकार ने मोबाइल के बढ़ते प्रभाव के चलते छात्र छात्राओं की सुविधा के लिये वर्ष 2018 में एक App भी लांच किया था। इस ऐप का नाम नेशनल स्‍कॉलरशिप पोर्टल मोबाइल ऐप है। इस ऐप को आप गूगल प्‍ले स्‍टोर पर सर्च करके आसानी से तलाश कर सकते हैं। इसके अतिरिक्‍त भारत सरकार के ‘उमंग ऐप’ पर नेशनल स्‍कॉलरशिप पोर्टल मोबाइल ऐप को डाउनलोड करने की सुविधा भी मौजूद है। यदि आपके मोबाइल फोन में उमंग ऐप डाउनलोड है, तो आप NSP ऐप को बिना प्‍ले स्‍टोर में जाये भी डाउनलोड कर सकते हैं। इस ऐप पर आपको वेब पोर्टल की भांति राष्‍ट्रीय छात्रवृत्ति योजनाओं की जानकारी व Online Scholarship Form भरने की सुविधा प्राप्‍त होती है।